Príloha č. 2
                                                               			k nariadeniu vlády č. …/2006 Z.z.

Požiadavky na umelé osvetlenie pracovísk

1.	Najnižšie prípustné hodnoty celkovej priemernej udržiavanej osvetlenosti vnútorného priestoru pracovísk alebo jeho funkčne vymedzených častí z celkového osvetlenia sú

a) pre dlhodobý pobyt zamestnancov v priestoroch                           
1.	s dostatočným denným osvetlením 	Em = 200 lx
2.	so združeným osvetlením  	Em = 500 lx
3.	bez denného osvetlenia, 
ak sú preukázateľne zabezpečené náhradné opatrenia 	Em = 500 lx
4.	bez denného osvetlenia, v ostatných prípadoch 	Em = 1500 lx

b) pre krátkodobý pobyt zamestnancov	Em = 100 lx

c) pre občasný pobyt zamestnancov	Em =  20 lx

kde 
Em je priemerná hodnota udržiavanej osvetlenosti.

2.	Osvetlenie na miestach zrakových úloh vo vnútorných aj vonkajších priestoroch, zábrana oslnenia  a ostatné  parametre sa určujú podľa týchto technických noriem: 
STN EN 12464-1 Svetlo a osvetlenie. Osvetlenie pracovných miest. Časť 1: Vnútorné pracovné miesta.
STN EN 12464-2 Svetlo a osvetlenie. Osvetlenie pracovných miest. Časť 2: Vonkajšie pracovné miesta.